**Gordon Smith** (født 25. mai 1924, død 7. august 2004) var en skotsk fotballspiller. Han er kanskje best kjent for å ha blitt skotsk ligamester med tre forskjellige klubber. Det som kanskje er enda mer bemerkelsesverdig, er at ingen av disse tre klubbene var blant de tradisjonelt dominante klubbene i Glasgow med Old Firm-klubbene Rangers eller Celtic.

Smith tilbrakte mye av sin oppvekst i Angus og viste et stort fotballtalent da han spilte for Montrose Roselea og Dundee North End. Smith returnerte til Edinburgh for å prøve lykken som profesjonell fotballspiller. Det ble imidlertid ikke med hans favorittlag som gutt, Heart of Midlothian, men med byrivalene Hibernian. Den glade unggutten etablerte seg straks som forbilde for en hel generasjon av fotballsupportere i etterkrigstiden. Smith skulle egentlig ha signert for Hearts, men 16-åringen ble i stedet signert av Hibs og spilte mot deres Edinburgh-rivaler i debuten, der han gjorde tre av målene i en 5-3-seier den 28. april 1941.

Sammen med Bobby Johnstone, Lawrie Reilly, Eddie Turnbull og Willie Ormond ble Smith en del av Famous Five, den mest feirede angrepslinjen i Hibernians historie. Sent på 1940-tallet og på 1950-tallet sørget Smith og resten av The Famous Five for at Hibs ble et av de mest suksessfulle lagene i Skottland, både sportslig og med tanke på publikumsoppslutning. Det skotske ligamesterskapet ble vunnet tre ganger (1948, 1951 og 1952), mens i 1952-1953-sesongen ble Hibs slått på målstreken av Rangers, på grunn av et resultatsystem som regnet ut målgjennomsnittet. Smith var imidlertid mindre suksessfull i den skotske cupen, der han spilte bare én finale i den skotsk FA-cupen med Hibs, som de tapte 2–1 for Aberdeen i 1947.

En tilbakevendende ankelskade førte til at Hibs lot Smith bytte klubb i 1959, selv om Smith trodde at en operasjon kunne kurere skaden. Smith betalte for en operasjon av den plagede ankelen selv, og deretter signerte han for Hearts. Han fikk umiddelbar suksess på Tynecastle, og vant både serien og den skotske ligacupen i sin første sesong med Hearts (1959–1960).

Etter en skadeplaget andresesong med Hearts ble Smith igjen frigitt på fri transfer, og imidlertid dommedagsprofetene til skamme og signerte for Dundee og ble en del av deres ligamesterskapslag i 1961–1962. I en alder av 38 år hadde Smith stått for den enestående prestasjonen i å være den eneste spilleren til å vinne ligaen med tre forskjellige klubber, og ingen av dem var altså med noen av Old Firm-klubbene.

I den påfølgende sesongen (1962–1963) spilte Smith i angrepet med Alan Gilzean. De hjalp Dundee til semifinalen i serievinnercupen, der de spilte meget godt i et sammenlagt tap for AC Milan. Etter Dundee spilte Smith en kort periode for Drumcondra i Irland, før han til slutt la opp på slutten av 1963–64-sesongen.

Gordon Smith fikk 19 landskamper for Skottland og scoret fire mål. Smith ble ofte sammenlignet med de samtidige engelske fotballspillerne Stanley Matthews og Tom Finney, men det kunne virke som om han ikke hadde humøret i store oppgjør. Smith måtte konkurrere om landslagsplassen med Rangers-vingen Willie Waddell, som også fikk 17 landskamper i den samme perioden.

Referanser
----------

1. 1 2   Gordon Smith[Hentet fra Wikidata]
2. 1 2 3 4  Glanville, Brian. Obituary, *The Guardian*, 12. august 2004.
3. ↑  London Hearts Arkivert 26. desember 2011 hos Wayback Machine.
4. 1 2 3 4 5  Montford memories: The elusive Gordon Smith was hard to pin down both on and off a football pitch, *The Scotsman*, 16. januar 2010.
5. ↑  , *Irish Times*.
6. ↑  Gordon Smith dies, BBC Sport, 7. august 2004.

Eksterne lenker
---------------

* (en) Gordon Smith – Transfermarkt Rediger på Wikidata

* (en) Gordon Smith – national-football-teams.com Rediger på Wikidata

* (en) Gordon Smith – EU-Football.info Rediger på Wikidata

* (en) Gordon Smith – Skottlands fotballforbund Rediger på Wikidata
* (en) Newcastle Fans profile
* (en) London Hearts profile Arkivert 22. mars 2007 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook
 |